สำหรับความหมายอื่น ดูที่ สามก๊ก (แก้ความกำกวม)

| สามก๊ก มหาสนุก |
| --- |
| *การ์ตูนมหาสนุก ฉบับ สามก๊ก* ฉบับรวมเล่ม เล่ม 1 |
| 

|  |  |
| --- | --- |
| **ชื่อไทย** | *สามก๊ก มหาสนุก**การ์ตูนมหาสนุก ฉบับ สามก๊ก* |
| **ชื่ออังกฤษ** | *3 Kingdoms Super Fun* |
| **ผู้แต่ง** | สุชาติ พรหมรุ่งโรจน์ (หมู นินจา) |
| **แนวการ์ตูน** | สุขนาฏกรรม |
| **เว็บไซต์** | www.vithita.com |

 |
| 

| ลิขสิทธิ์ |
| --- |
| **ลิขสิทธิ์ในไทย** | บรรลือสาส์น |
| **ฉายทางทีวี**  | สถานีโทรทัศน์สีกองทัพบกช่อง 7 (พ.ศ. 2548-2549) |
| **จำนวนเล่ม** | 45 (รวมเล่มตีพิมพ์ครั้งแรก)8 (ชุดหนังสือปกแข็ง)15 (ชุดหน้งสือปกอ่อน) |

 |

***สามก๊ก มหาสนุก*** หรือ ***การ์ตูนมหาสนุก ฉบับ สามก๊ก*** เป็นงานเขียนการ์ตูนเรื่องยาวแนวสุขนาฏกรรม วาดโดยสุชาติ พรหมรุ่งโรจน์ (หมู นินจา) อิงจากจากนิยายอิงประวัติศาสตร์จีนในศตวรรษที่ 14 เรื่อง*สามก๊ก* ตีพิมพ์ในนิตยสาร*มหาสนุก*ตั้งแต่ปี พ.ศ. 2547 จนถึง พ.ศ. 2550 รวบรวมตีพิมพ์เป็นหนังสือการ์ตูนรวมเล่มเป็นการ์ตูนสีรวมทั้งหมด 45 เล่ม หนังสือการ์ตูนได้รับการแปลเป็นภาษาเกาหลี จัดจำหน่ายโดยบริษัท พีเอ็มจี โฮลดิ้ง คอร์ปอเรชั่น จำกัด และบริษัท ซัมซุง บุ๊ค พับลิเชอร์ แอนิเมชันดัดแปลงผลิตโดยบริษัทวิธิตาแอนิเมชันออกอากาศทางสถานีโทรทัศน์สีกองทัพบกช่อง 7 รวม 2 ภาคตั้งแต่เดือนตุลาคม พ.ศ. 2548 ถึงธันวาคม พ.ศ. 2549

ลักษณะการดำเนินเรื่อง
---------------------

การ์ตูนสามก๊กฉบับนี้ดำเนินเรื่องค่อนข้างรวดเร็ว แต่คงเนื้อหาและใจความหลักของเรื่องเดิมไว้เป็นส่วนใหญ่ ภายในเรื่องจะมีการสอดแทรกมุขเสียดสีสถานการณ์บ้านเมืองขณะที่เขียนไว้อย่างแสบๆ คันๆ อยู่เสมอ ตอนใดที่ในสามก๊กฉบับภาษาจีนมีบทกวีที่ไพเราะ ก็จะมีการแปลแทรกและเขียนประกอบไว้ในเรื่องด้วย เช่น ตอนหองจูเปียนรำพันก่อนถูกลิยู ลูกน้องของตั๋งโต๊ะปลงพระชนม์ ตอนโจสิดต้องร่ายกลอนให้สำเร็จภายในชั่ว 7 ก้าวเดินเพื่อเอาชีวิตรอด เป็นต้น

ในหนังสือการ์ตูนนั้น เนื้อเรื่องเริ่มจากการเล่าย้อนถึงความเป็นไปของราชวงศ์ฮั่นอย่างพอสังเขปดำเนินมาถึงรัชสมัยของพระเจ้าเลนเต้และเริ่มกล่าวถึงตอนเตียวก๊กตั้งกองกำลังโจรโพกผ้าเหลือง แล้วดำเนินเรื่องจนถึงตอนขงเบ้งเสียชีวิตและอุยเอี๋ยนก่อกบฏ ในเหตุการณ์หลังจากนี้ได้กล่าวได้เพียงสรุปว่าแต่ละปี มีเหตุการณ์อะไรเกิดขึ้นอีกบ้าง อนึ่ง ในตอนสุดท้าย เป็นตอนภาคผนวกที่กล่าวถึงการล่มสลายของจ๊กก๊กโดยเฉพาะ โดยกล่าวตั้งแต่พระเจ้าเล่าเสี้ยนลุ่มหลงสุรานารี จนถึงตอนพระเจ้าเล่าเสี้ยนไปงานเลี้ยงของสุมาเจียว

ส่วนในการ์ตูนแอนิเมชัน ภาคแรก เริ่มเรื่องตั้งแต่ตอนเตียวก๊กตั้งกองกำลังโจรโพกผ้าเหลือง จนถึงตอนเล่าปี่เตรียมรับกองทัพโจโฉที่ชีจิ๋ว ส่วนในภาคสอง เริ่มตั้งแต่โจโฉยึดเมืองชีจิ๋วจนถึงตอนจิวยี่เสียชีวิต แล้วจึงกล่าวสรุปเหตุการณ์หลังจิวยี่เสียชีวิตถึงสามก๊กรวมเป็นหนึ่งแต่พอสังเขป

การแทรกอารมณ์ขันในเรื่อง
------------------------

ในสามก๊ก มหาสนุกบางฉากจะมีการนำคำพูดดังๆ ในช่วงเวลาที่เขียนเรื่องมาให้ตัวละครในเรื่องพูดตามสถานการณ์ที่เกิดขึ้น เช่น ฉากโจโฉคิดฆ่าตั๋งโต๊ะแต่ไม่สำเร็จเพราะตั๋งโต๊ะตื่นเสียก่อน ตั๋งโต๊ะสังเกตเห็นโจโฉเหงื่อไหลออกมากผิดปกติด้วยความตกใจ โจโฉจึงทำทีกลบเกลื่อนโดยใช้คำพูดของพระพยอม กัลยาโณในโฆษณาชิ้นหนึ่ง ที่ว่า "ขยันให้เหงื่อออกทางขุมขน ดีกว่าขี้เกียจแล้วยากจน จนน้ำล้นออกมาทางตา" เป็นต้น (ปรากฏอยู่ในสามก๊กรวมเล่ม เล่มที่ 4)

บางฉากของสามก๊ก มหาสนุกก็มีการนำอุปกรณ์หรือเครื่องมือสื่อสารในโลกปัจจุบันมาใช้เป็นอุปกรณ์ของตัวละครในเรื่อง เช่น โทรศัพท์มือถือ มอเตอร์ไซค์ เป็นต้น โดยมากมักอยู่ในฉากการวางแผนการรบ (แสดงความหมายถึงการสื่อสารโดยม้าเร็ว)

การนำเพลงที่กำลังเป็นที่นิยมที่ขณะที่เขียนการ์ตูนมาแทรกอยู่ในตัวเรื่องก็ถือเป็นอีกกลวิธีการแทรกอารมณ์ขันในสามก๊ก มหาสนุก เช่น ตอนที่ตันก๋งจับตัวโจโฉที่กำลังถูกทางการประกาศจับมาไต่สวน โจโฉได้แก้ตัวว่าตนชื่อฮองฮู ไม่ใช่โจโฉ ตันก๋งไม่เชื่อจึงได้ร้องเพลง 'อมพระมาพูด' ของธงไชย แมคอินไตย์ และเสก โลโซ

อีกกลวิธีการแทรกอารมณ์ขันคือการนำเหตุการณ์สำคัญในช่วงที่เขียนการ์ตูนมาล้อเลียน เช่น สถานการณ์ความไม่สงบในสามจังหวัดชายแดนภาคใต้ การแพร่ระบาดของไข้หวัดนก เป็นต้น

การตีพิมพ์ฉบับรวมเล่มและฉบับอื่นๆ
---------------------------------

สามก๊ก มหาสนุก ฉบับรวมเล่ม
สามก๊ก มหาสนุก ฉบับรวมเล่ม มีจำนวน 45 เล่ม จำหน่ายในราคาเล่มละ 50 บาท พิมพ์สี่สี ภายในมีเนื้อหา 4 ตอนต่อเล่ม นอกจากนี้ยังการนำสามก๊กมาจัดเป็นชุด ทั้งหมด 8 ชุด ชุดละ 6 เล่ม โดยชุดสุดท้ายมีเล่มที่ 43-45, สามก๊กฉบับ Special Editor และสามก๊กฉบับมินิตูนอีก 2 เล่ม

สามก๊กฉบับ Special Editor
สามก๊กฉบับ Special Editorเป็นหนังสือที่รวบรวมข้อมูลต่างๆ ในสามก๊ก โดยเน้นที่ชีวประวัติและเกร็ดข้อมูลของขงเบ้ง และยังมีประวัติโดยย่อของตัวละครสำคัญและเกร็ดความรู้ต่างๆ ในสามก๊ก

สามก๊กฉบับมินิตูน
สามก๊กฉบับมินิตูน เป็นสามก๊กฉบับย่อจากสามก๊ก มหาสนุก ของหมู นินจาทั้ง 45 เล่มให้เหลือเพียง 2 เล่ม แต่ยังคงใจความสำคัญไว้ โดยจัดพิมพ์แบบ 4 สี เขียนโดยวิรัตน์ ยืนยงพัฒนากิจ (เอก วิรัตน์) โดยแบ่งเนื้อหาทั้งสองเล่มดังนี้

1. ปฐมภาค ยุทธการกู้ชาติ
2. บริบูรณ์ภาค ขงเบ้ง จอมปราชญ์สะท้านแผ่นดิน

สามก๊ก มหาสนุก ชุดหนังสือปกแข็ง
ในปี พ.ศ. 2553 ได้มีการจัดพิมพ์บ๊อกซ์เซ็ตของสามก๊กมหาสนุกเป็นหนังสือปกแข็ง โดยนำสามก๊กฉบับ 45 เล่มมารวบรวมไว้ด้วยกันเป็นหนังสือปกแข็งจำนวน 8 เล่ม

รางวัล
------

* รางวัลสุดยอดการ์ตูนแอนิเมชั่นเรื่องยาว (TAM AWARD : Best Animation for TV Long Form) ในงานไทยแลนด์ แอนิเมชั่น แอนด์ มัลติมีเดีย หรือ TAM 2006

เกี่ยวกับการ์ตูน
----------------

* จากการเริ่มการจัดระดับความเหมาะสมของรายการโทรทัศน์ไทย เมื่อวันที่ 1 ธันวาคม พ.ศ. 2549 สามก๊ก มหาสนุกซึ่งฉายทางช่อง 7 เป็นตอนสุดท้ายในขณะนั้น ได้รับการจัดระดับให้อยู่ในระดับ **ท** คือเหมาะสมกับผู้ชมทุกเพศทุกวัย

หมายเหตุ
--------

1. ↑  ชื่อเรื่องในรูปแบบแอนิเมชัน
2. ↑  ชื่อเรื่องในรูปแบบหนังสือการ์ตูน

อ้างอิง
-------

1. ↑  "3 Kingdoms Super Fun". *วิธิตาแอนิเมชัน*. สืบค้นเมื่อ November 24, 2022.
2. ↑  The 3 Kingdoms Super Fun
3. ↑  การ์ตูนยอดฮิตช่อง 7 สี "สามก๊ก มหาสนุก" คว้ารางวัลสุดยอด​การ์ตูน​แอนิ​เมชั่น​โทรทัศน์

แหล่งข้อมูลอื่น
---------------

* เว็บไซต์อย่างเป็นทางการของสามก๊ก มหาสนุก
* *สามก๊ก มหาสนุก* ทาง Vtoon (ช่องยูทูบทางการของวิธิตาแอนิเมชัน)
* *สามก๊ก มหาสนุก* ทางทรูไอดี
* *สามก๊ก มหาสนุก* ทางวีทีวี

| * ด
* ค
* ก
สำนักพิมพ์บรรลือสาส์น |
| --- |
| บรรณาธิการ | วิธิต อุตสาหจิต |
| นักเขียนการ์ตูนในสังกัด | *วัฒนา เพ็ชรสุวรรณ* • จำนูญ เล็กสมทิศ • ภักดี แสนทวีสุข • *สุพล เมนาคม* • นิพนธ์ เสงี่ยมศักดิ์ • *สุชาติ พรหมรุ่งโรจน์* • ผดุง ไกรศรี • วีระเดช ไกรศรี • ศุภมิตร จันทร์แจ่ม • ธรรมรัตน์ รมย์นุกูล • ณรงค์ จรุงธรรมโชติ • อัครเดช มณีพันธุ์ • อารีเฟน ฮะซานี • ช่วง ชุ่มวงศ์ • จักรพันธ์ ห้วยเพชร |
| หนังสือการ์ตูน | 

|  |  |
| --- | --- |
| นิตยสาร | หนูจ๋า • เบบี้ • ขายหัวเราะ • มหาสนุก • สวนเด็ก |
| รายเดือน | หนูหิ่น อินเตอร์ • ไอ้ตัวเล็ก • สาวดอกไม้กะนายกล้วยไข่ |
| 4 สี | รามาวตาร • สามก๊ก มหาสนุก • ปังปอนด์ The comics • ซน แสบ ใส แต่ใจเดียวกัน • หนูหิ่น in the city • ศึกมหาภารตะ • สตรีทบอลสะท้านฟ้า |

 |
| บริษัทในเครือ | บันลือ พับลิเคชั่นส์ • บันลือบุ๊คส์ • วิธิตา แอนิเมชั่น • มาโชบิส • สำนักพิมพ์แนตตี้ |
| ดูเพิ่มเติม | บันลือกรุ๊ป • *หมวดหมู่:บรรลือสาส์น* |

| * ด
* ค
* ก
*สามก๊ก* ของล่อกวนตง |
| --- |
| มีฉากท้องเรื่องในยุคปลายราชวงศ์ฮั่นและยุคสามก๊ก |
| เนื้อเรื่อง | 
* รายการนิยายแต่ง
* การใช้ 36 กลยุทธ์

 |
| ตัวละคร | 

|  |  |
| --- | --- |
| อิงประวัติศาสตร์ | 
* เล่าปี่
* กวนอู
* เตียวหุย
* ขงเบ้ง
* โจโฉ
* ซุนกวน
* จิวยี่

 |
| แต่ง | 
* เตียวเสียน
* จิวฉอง
* กวนสก

 |

 |
| 

| งานดัดแปลงอื่น |
| --- |
| หนังสือ | สามก๊ก ฉบับเจ้าพระยาพระคลัง (หน) • สามก๊กฉบับวณิพก • สามก๊ก ฉบับคนเดินดิน |
| ภาพยนตร์ | 
* *The Battle of Dingjunshan* (1905)
* *The Witty Sorcerer* (1931)
* *Diao Chan* (1938)
* *Diau Charn* (1958)
* *Tiao Chan* (1967)
* *สามก๊ก ขุนศึกเลือดมังกร* (2008)
* *สามก๊ก โจโฉแตกทัพเรือ* (2008)
* *สามก๊ก เทพเจ้ากวนอู* (2011)
* *โจโฉ* (2012)
* *ไดนาสตี้วอริเออร์: มหาสงครามขุนศึกสามก๊ก* (2021)

 |
| ละครโทรทัศน์ | 
* *God of River Lok* (1975)
* *ขงเบ้ง* (1985)
* *Zhuge Liang* (1985)
* *สามก๊ก* (1994)
* *กวนอูเทพเจ้าแห่งความซื่อสัตย์* (1996)
* *สามก๊ก กวนอู เทพเจ้าแห่งความซื่อสัตย์* (2002)
* *จอมใจจอมทัพ* (2002)
* *พันธุ์เด็กแสบ 3 แสบสามก๊ก* (2009)
* *สามก๊ก* (2010)
* *เจาะเวลาหาสามก๊ก* (2012)
* *จูล่ง ขุนพลเทพสงคราม* (2016)
* *สุมาอี้ นักปราชญ์ยอดขุนพล* (2017)
* *ตำนานลับสามก๊ก* (2018)
* *สายลมแห่งหล่งซี* (2022)

 |
| แอนิเมชันโทรทัศน์ | 
* *สามก๊ก* (1991)
* *มหาสงครามลูกแก้วมากะ* (2003)
* *Kōtetsu Sangokushi* (2007)
* *Romance of the Three Kingdoms* (2009)
* *เอสดี กันดั้ม ศึกตำนานสามก๊ก* (2010)
* *Soul Buster* (2016)

 |
| หนังสือการ์ตูน | 
* *หงสาจอมราชันย์*
* *ศึกสามก๊ก*
* *สามก๊ก*
* *สามก๊ก จอมราชันย์อหังการ*
* *มังกรอหังการหมาป่าคะนองศึก*
* *Tenchi wo Kurau*
* *เทพ มาร ผลาญ ฟ้า กวง*
* *มหาสงครามลูกแก้วมากะ*
* *Lord จอมคนผู้ยิ่งใหญ่*
* *เอสดี กันดั้ม ศึกตำนานสามก๊ก*
* *ดรากอนซิสเตอร์! ~ศึกสามก๊กสะท้านปฐพี~*
* *ลิป๊กโกะจัง ยอดเทวดาไร้เทียมทานสะท้านปฐพี*
* *Soul Buster*
* *ขงเบ้ง เจาะเวลามาปั้นดาว*
* *สามก๊ก มหาสนุก*

 |
| วิดีโอเกม | 
* *Romance of the Three Kingdoms*
* *ไดนาสตีวอริเออร์*
	+ *Dynasty Tactics*
	+ *วอริเออร์โอโรจิ*
* *Kessen II*
* *Sango Fighter*
* *Fantasia Sango*
* *Dynasty Wars*
	+ *วอริเออร์สออฟเฟต*
* *Destiny of an Emperor*
* *Three Kingdoms: Fate of the Dragon*
* *Knights of Valour*
* *ศึกยอดหญิง ~ชิงแผ่นดิน~*
* *Heroes of Three Kingdoms*
* *Atlantica Online: Three Kingdoms*
* *Three Kingdoms Online*
* *Dragon Throne: Battle of Red Cliffs*

 |
| เกมการ์ด | 
* *Portal Three Kingdoms*
* *Sangokushi Taisen*
* *Legends of the Three Kingdoms*

 |

* ลำดับเหตุการณ์สำคัญ
* จดหมายเหตุสามก๊ก
 |